CELEX: 62009TN0101
Language: lt
Date: 2010-09-01 00:00:00
Title: Byla T-101/09: 2010 m. rugsėjo 1 d. pareikštas ieškinys byloje Maftah prieš Europos Komisiją

15.1.2011   
            
            
               LT
            
            
               Europos Sąjungos oficialusis leidinys
            
            
               C 13/26
            
         2010 m. rugsėjo 1 d. pareikštas ieškinys byloje Maftah prieš Europos Komisiją
   
   (Byla T-101/09)
   ()
   2011/C 13/51
   Proceso kalba: anglų
   
      Šalys
   
   
      Ieškovas: Elmabruk Maftah (Londonas, Jungtinė Karalystė), atstovaujamas baristerio E. Grieves ir solisitoriaus A. McMurdie
   
      Atsakovė: Europos Komisija
   
      Ieškovės reikalavimai
   
   
               —
            
            
               Panaikinti Reglamentą (EB) Nr. 1330/2008 (1) tiek, kiek jis susijęs su ieškovu.
            
         
               —
            
            
               Nurodyti atsakovei nedelsiant išbraukti ieškovo pavardę iš šio reglamento priedo.
            
         
               —
            
            
               Nurodyti atsakovei ir (arba) Europos Sąjungos Tarybai padengti ne tik savo, bet ir ieškovo patirtas išlaidas ir atlyginti bet kokias sumas, kurias Europos Sąjungos Teisingumo Teismo kasa avansu išmokėjo nemokamai teisinei pagalbai suteikti.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovas, remdamasis SESV 263 straipsniu, prašo panaikinti Komisijos reglamentą (EB) Nr. 1330/2008 tiek, kiek ieškovo pavardė yra įtraukta į asmenų ir subjektų, kuriems nustatomos tam tikros ribojančios priemonės, sąrašą.
   Grįsdamas savo ieškinį, ieškovas nurodo šiuos pagrindus:
   
                
            
            
               Pirma, Komisija savarankiškai jokiu momentu nesvarstė ieškovo įtraukimo į Reglamento (EB) Nr. 881/2002 (2) I priedą pagrindo ir nepareikalavo jokių tokio įtraukimo priežasčių ar įrodymų.
            
         
                
            
            
               Be to, Komisija nepateikė ieškovui jokių motyvų, nenurodė jokių tinkamų jo įtraukimą į Reglamento (EB) Nr. 881/2002 I priedą pateisinančių motyvų ir pažeidė jo teisę į veiksmingą teisminę gynybą, teisę į gynybą ir nuosavybės teises pagal Europos žmogaus teisių konvenciją.
            
         
                
            
            
               Galiausiai, nuolatinis jo įtraukimas į Reglamento (EB) Nr. 881/2002 I priedą yra neracionalus, nes: i) nebuvo ir nėra jokių priežasčių, kurios tenkintų įtraukimo į I priedą kriterijus, ii) Jungtinės Karalystės vyriausybės nuomone, ieškovas nebeatitinka šių kriterijų ir iii) remiantis specializuoto Jungtinės Karalystės teismo sprendimais, Libijos islamistų kovotojų grupuotė nebuvo susijungusi su Al-Qaida tinklu ir(arba) nebūtinai kiekvienas asmuo, susijęs su Libijos islamistų kovotojų grupuote, yra smurtinės pasaulinės Al-Qaida džihado ideologijos šalininkas.
            
         
      (1)  2008 m. gruodžio 22 d. Komisijos reglamentas (EB) Nr. 1330/2008, 103-iąjį kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu (OL L 345, 2008, p. 60).
   
      (2)  2002 m. gegužės 27 d. Tarybos Reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantis Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (OL L 139, 2002, p. 9).